# MIESTNY ÚRAD MESTSKEJ ČASTI BRATISLAVA – PODUNAJSKÉ BISKUPICE

Materiál určený na rokovanie:

- miestnej rady dňa 27.05.2019

- miestneho zastupiteľstva dňa 11.06.2019

**Návrh**

**Dodatku č. ....... Štatútu hlavného mesta Slovenskej republiky Bratislavy**

 **z .......... 2019**

Predkladá: Materiál obsahuje:

Mgr. Zoltán Pék  - návrh uznesenia

starosta mestskej časti - dôvodovú správu

- návrh dodatku Štatútu

 hl. m. SR Bratislavy

Spracoval:

Ing. Eduard Vandriak

ved. odd. ŽP,OaCH

Bratislava, máj 2019

**Návrh uznesenia:**

 Miestne zastupiteľstvo Mestskej časti Bratislava – Podunajské Biskupice

1. **Odporúča**

Mestskému zastupiteľstvu schváliť návrh dodatku č. ....... Štatútu hlavného mesta Slovenskej republiky Bratislavy z .......... 2019

1. **Neodporúča**

Mestskému zastupiteľstvu schváliť návrh dodatku č. ....... Štatútu hlavného mesta Slovenskej republiky Bratislavy z .......... 2019

**Dôvodová správa**

 V súvislosti so zavádzaním parkovacej politiky na území hlavného mesta Slovenskej republiky Bratislavy vypracovalo hlavné mesto návrh dodatku Štatútu hlavného mesta Slovenskej republiky Bratislavy, ktorým sa v článku 91 dopĺňa odsek 4, týkajúci sa rozdelenia príjmov z výnosu úhrad za dočasné parkovanie motorových vozidiel na vymedzených úsekoch miestnych komunikácií I. až IV. triedy medzi hlavné mesto a príslušnú mestskú časť a návrh všeobecne záväzného nariadenia hlavného mesta Slovenskej republiky Bratislavy o dočasnom parkovaní motorových vozidiel.

Návrh dodatku Štatútu bol v súlade s čl. 103 ods. 1 Štatútu prerokovaný s mestskými časťami hlavného mesta Slovenskej republiky Bratislavy. Dňa 16.04.2019 bol návrh dodatku Štatútu predložený členom komisie finančnej stratégie a pre správu a podnikanie s majetkom mesta a komisie dopravy a informačných systémov, ktoré odporúčajú pokračovať v procese prerokovania návrhu dodatku Štatútu hlavného mesta Slovenskej republiky Bratislavy v oblasti parkovacej politiky.

Na základe pripomienkovania návrhu mestskými časťami sa upravuje návrh delenia výnosov z pôvodného pomeru 70:30 v prospech hlavného mesta zo všetkých výnosov na pomer 50:50 z úhrad za rezidentské parkovacie karty a pomer 85:15 v prospech hlavného mesta z ostatných úhrad (krátkodobé parkovanie a abonentské parkovacie karty).

**/Návrh/**

**Dodatok č. ...**

**Štatútu hlavného mesta Slovenskej republiky Bratislavy**

**z .............2019**

Mestské zastupiteľstvo hlavného mesta Slovenskej republiky Bratislavy podľa § 11

ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej

republiky Bratislave v znení zákona č. 535/2008 Z. z. ustanovuje:

Čl. I

Štatút hlavného mesta Slovenskej republiky Bratislavy v znení dodatkov č. 1 až..... sa

dopĺňa takto:

Čl. 91 sa dopĺňa odsekom 4, ktorý znie:

„(4) Príjem Bratislavy z výnosu úhrad za dočasné parkovanie motorových vozidiel154b)

v príslušnej mestskej časti sa rozdelí medzi Bratislavu a príslušnú mestskú časť v pomere:

- 50 % pre Bratislavu a 50 % pre mestskú časť z výnosu úhrad za rezidentské

 parkovacie karty.

- 85 % pre Bratislavu a 15 % pre mestskú časť z ostatných výnosov úhrad za dočasné

 parkovanie.

Poznámka pod čiarou k odkazu 154b znie:

„154b) § 6a zákona č. 135/1961 Zb. o pozemných komunikáciách (cestný zákon) v znení

neskorších predpisov.“.

Čl. II

Tento dodatok nadobúda účinnosť......2019.

Ing. arch. Matúš Vallo

primátor